CELEX: 
Language: el
Date: 2019-12-16 00:00:00
Title: ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ για τον καθορισμό των λεπτομερών ρυθμίσεων και του περιεχομένου των εκθέσεων ποιότητας σύμφωνα με τον κανονισμό (ΕΕ) 2019/1700 του Ευρωπαϊκού Κοινοβουλίου και του Συμβουλίου

ΕΥΡΩΠΑΪΚΗ
                          ΕΠΙΤΡΟΠΗ
                                                  Βρυξέλλες, 16.12.2019
                                                  C(2019) 8837 final
            ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                     της 16.12.2019
    για τον καθορισμό των λεπτομερών ρυθμίσεων και του περιεχομένου των εκθέσεων
   ποιότητας σύμφωνα με τον κανονισμό (ΕΕ) 2019/1700 του Ευρωπαϊκού Κοινοβουλίου
                                  και του Συμβουλίου
                    (Κείμενο που παρουσιάζει ενδιαφέρον για τον ΕΟΧ)
EL                                                                               EL
 ---pagebreak---                 ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) …/... ΤΗΣ ΕΠΙΤΡΟΠΗΣ
                                             της 16.12.2019
      για τον καθορισμό των λεπτομερών ρυθμίσεων και του περιεχομένου των εκθέσεων
     ποιότητας σύμφωνα με τον κανονισμό (ΕΕ) 2019/1700 του Ευρωπαϊκού Κοινοβουλίου
                                           και του Συμβουλίου
                          (Κείμενο που παρουσιάζει ενδιαφέρον για τον ΕΟΧ)
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη τον κανονισμό (ΕΕ) 2019/1700 του Ευρωπαϊκού Κοινοβουλίου και του
   Συμβουλίου, της 10ης Οκτωβρίου 2019, για τη θέσπιση κοινού πλαισίου για τις ευρωπαϊκές
   στατιστικές σχετικά με τα άτομα και τα νοικοκυριά, με βάση στοιχεία που συλλέγονται από
   δείγματα σε ατομικό επίπεδο, για την τροποποίηση των κανονισμών (ΕΚ) αριθ. 808/2004,
   (ΕΚ) αριθ. 452/2008 και (ΕΚ) αριθ. 1338/2008 του Ευρωπαϊκού Κοινοβουλίου και του
   Συμβουλίου και για την κατάργηση του κανονισμού (ΕΚ) αριθ. 1177/2003 του Ευρωπαϊκού
   Κοινοβουλίου και του Συμβουλίου και του κανονισμού (ΕΚ) αριθ. 577/98 του Συμβουλίου1,
   και ιδίως το άρθρο 13 παράγραφος 6,
   Εκτιμώντας τα ακόλουθα:
   (1)     Οι λεπτομερείς ρυθμίσεις και το περιεχόμενο των εκθέσεων ποιότητας,
           συμπεριλαμβανομένων των ενδείξεων της μεθόδου αξιολόγησης της συμμόρφωσης με
           τις απαιτήσεις ακρίβειας, θα πρέπει να καθοριστούν από την Επιτροπή σε σχέση με τα
           στοιχεία που πρέπει να διαβιβάζουν τα κράτη μέλη στην Eurostat.
   (2)     Τα μέτρα που προβλέπονται στον παρόντα κανονισμό είναι σύμφωνα με τη γνώμη της
           επιτροπής του ευρωπαϊκού στατιστικού συστήματος,
   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
                                                 Άρθρο 1
                                                Αντικείμενο
     Ο παρών κανονισμός καθορίζει τις λεπτομερείς ρυθμίσεις για τις εκθέσεις ποιότητας και το
     απαιτούμενο περιεχόμενό τους, συμπεριλαμβανομένης περιγραφής της μεθόδου
     αξιολόγησης της συμμόρφωσης με τις απαιτήσεις ακρίβειας, με βάση τα στοιχεία που
     πρέπει να διαβιβάζουν τα κράτη μέλη στην Επιτροπή (Eurostat) δυνάμει του κανονισμού
     (ΕΕ) 2019/1700.
   1
           ΕΕ L 261I της 14.10.2019, σ. 1.
EL                                                   1                                        EL
 ---pagebreak---                                             Άρθρο 2
                                            Ορισμοί
   Για τους σκοπούς του παρόντος κανονισμού ισχύουν οι ακόλουθοι ορισμοί:
   1)      «συνέντευξη μέσω πληρεξουσίου»: συνέντευξη με άτομο άλλο από το άτομο από το
           οποίο ζητούνται πληροφορίες σύμφωνα με συγκεκριμένους κανόνες που
           καθορίζονται από κάθε έρευνα και προσδιορίζουν σε ποιες περιπτώσεις μπορούν να
           γίνονται δεκτές συνεντεύξεις μέσω πληρεξουσίου·
   2)      «μη απάντηση»: η αδυναμία συλλογής στοιχείων μέσω μιας έρευνας για όλα τα
           σημεία στοιχείων του ερωτηματολογίου της έρευνας ή από όλες τις πληθυσμιακές
           μονάδες που έχουν οριστεί για τη συλλογή στοιχείων, ή και τα δύο, και
           συγκεκριμένα:
           α)    «μη απάντηση μονάδας»: ένα είδος μη απάντησης που συμβαίνει όταν δεν
                 συλλέγονται στοιχεία σχετικά με μια πληθυσμιακή μονάδα που έχει οριστεί για
                 τη συλλογή στοιχείων·
           β)     «μη απάντηση σημείου»: ένα είδος μη απάντησης που συμβαίνει όταν δεν
                 συλλέγονται στοιχεία σχετικά με μια μεταβλητή της έρευνας σε σχέση με μια
                 ορισμένη πληθυσμιακή μονάδα·
   3)      «δειγματοληπτικό σφάλμα»: το τμήμα της διαφοράς μεταξύ μιας τιμής ενός
           πληθυσμού και μιας εκτίμησης της εν λόγω τιμής που προκύπτει από ένα τυχαίο
           δείγμα, το οποίο οφείλεται στο γεγονός ότι απαριθμείται μόνο ένα υποσύνολο του
           πληθυσμού·
   4)      «μη δειγματοληπτικό σφάλμα»: το σφάλμα στις εκτιμήσεις μιας έρευνας που δεν
           μπορεί να αποδοθεί σε δειγματοληπτικές διακυμάνσεις·
   5)      «υποκατάσταση» ως προς τους ερωτώμενους: η αντικατάσταση μιας μονάδας η
           οποία είχε αρχικά συμπεριληφθεί στη δειγματοληψία από άλλη μονάδα,
           συμπεριλαμβανομένης της αντικατάστασης εντός ή εκτός του νοικοκυριού·
   6)      «επιλέξιμες μονάδες»: το σύνολο των πληθυσμιακών μονάδων που επιλέγονται από
           το πλαίσιο δειγματοληψίας οι οποίες αποτελούν μέρος του πληθυσμού-στόχου·
   7)      «μη επιλέξιμες μονάδες»: οι μονάδες του δείγματος που δεν αποτελούν μέρος του
           πληθυσμού-στόχου·
   8)      «καθαρό δείγμα», που αναφέρεται επίσης ως «επιτευχθέν δείγμα»: το σύνολο των
           πληθυσμιακών μονάδων (συμπεριλαμβανομένων των μονάδων υποκατάστασης) που
           επιλέγονται από το πλαίσιο δειγματοληψίας, από το οποίο έχουν ληφθεί επαρκείς
           πληροφορίες για να συμπεριληφθεί η μονάδα στις εκτιμήσεις της έρευνας·
   9)      «μεικτό δείγμα», που αναφέρεται επίσης ως «αρχικό δείγμα»: το σύνολο των
           πληθυσμιακών μονάδων που επιλέχθηκαν αρχικά από το πλαίσιο δειγματοληψίας.
           Το μεικτό δείγμα περιλαμβάνει τις επιλέξιμες μονάδες (το καθαρό δείγμα και τις
           μονάδες μη απάντησης), καθώς και τις μη επιλέξιμες μονάδες·
   10)     «τεκμαρτή εκτίμηση»: διαδικασία για την εγγραφή μιας τιμής συγκεκριμένου
           σημείου στοιχείων, όταν δεν υπάρχει διαθέσιμη απάντηση.
EL                                             2                                             EL
 ---pagebreak---                                                Άρθρο 3
                                         Εκθέσεις ποιότητας
   Οι εκθέσεις ποιότητας περιλαμβάνουν στοιχεία και μεταδεδομένα σχετικά με την ποιότητα
   σύμφωνα με τα κριτήρια ποιότητας και τις στατιστικές έννοιες που παρατίθενται στο
   παράρτημα. Οι εν λόγω εκθέσεις αναφέρονται επίσης σε όλες τις περιπτώσεις στις οποίες δεν
   τηρήθηκαν τα κατάλληλα κριτήρια ποιότητας ή δεν εφαρμόστηκαν σωστά οι στατιστικές
   έννοιες, ή και τα δύο.
                                               Άρθρο 4
        Περιγραφή των μεθόδων αξιολόγησης της συμμόρφωσης με τις απαιτήσεις ακρίβειας
   Η Επιτροπή (Eurostat) αξιολογεί τον βαθμό στον οποίο τα στοιχεία που διαβιβάζονται από τα
   κράτη μέλη σύμφωνα με το παράρτημα ΙΙ του κανονισμού (ΕΕ) 2019/1700 πληρούν τις
   απαιτήσεις ακρίβειας. Όταν η Επιτροπή (Eurostat) διαπιστώνει μη συμμόρφωση με τις
   απαιτήσεις ακρίβειας, αυτή αξιολογείται σύμφωνα:
   –        με το μέγεθος και τη συχνότητά της, καθώς και τον αντίκτυπό της στην ποιότητα των
            βασικών δεικτών, ιδίως όσον αφορά τη συγκρισιμότητά τους·
   –        με το κατά πόσον μπορεί να αποκατασταθεί εγκαίρως και κατά πόσον τα κράτη μέλη
            προβαίνουν στις αναγκαίες διορθώσεις με αποτελεσματικό τρόπο·
   –        με το κατά πόσον η μη συμμόρφωση μπορεί να μετριαστεί έμμεσα, ιδίως μέσω
            τεχνικών εκτίμησης, και κατά πόσον τα κράτη μέλη λαμβάνουν κατάλληλα μέτρα
            μετριασμού·
   –        με τον βαθμό στον οποίο τα κράτη μέλη ασκούν έλεγχο επί της μη συμμόρφωσης, η
            οποία μπορεί να προκύψει για λόγους που δεν μπορούν να ελέγξουν·
   –        με τον βαθμό στον οποίο συνεχίζεται η μη συμμόρφωση σε διαδοχικούς γύρους
            συλλογής στοιχείων·
   –        με το κατά πόσον υπάρχει σχέδιο διορθωτικών μέτρων εγκεκριμένο από την
            Επιτροπή (Eurostat) και κατά πόσον αυτό εφαρμόζεται αποτελεσματικά· η
            αξιολόγηση του εν λόγω σχεδίου θα λαμβάνει υπόψη το χρονικό διάστημα που
            απαιτείται για την αποκατάσταση των περιπτώσεων μη συμμόρφωσης, ιδίως όταν
            πρόκειται για συλλογή στοιχείων σε έρευνες τύπου πάνελ.
                                               Άρθρο 5
                      Τεχνικά πρότυπα για τη διαβίβαση των εκθέσεων ποιότητας
   1.       Για τη στήριξη της διαχείρισης της ποιότητας και της τεκμηρίωσης της διαδικασίας,
            οι εκθέσεις ποιότητας διαβιβάζονται σύμφωνα με τα τεχνικά πρότυπα που έχει
            θεσπίσει η Επιτροπή (Eurostat).
   2.       Για να είναι δυνατή η ηλεκτρονική ανάκτηση στοιχείων, οι εκθέσεις ποιότητας
            αποστέλλονται στην Επιτροπή (Eurostat) μέσω του ενιαίου σημείου εισόδου.
EL                                                3                                           EL
 ---pagebreak---                                          Άρθρο 6
   Ο παρών κανονισμός αρχίζει να ισχύει την εικοστή ημέρα από τη δημοσίευσή του στην
   Επίσημη Εφημερίδα της Ευρωπαϊκής Ένωσης.
   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε
   κράτος μέλος.
   Βρυξέλλες, 16.12.2019
                                          Για την Επιτροπή
                                          Η Πρόεδρος
                                          Ursula VON DER LEYEN
EL                                          4                                            EL
 ---documentbreak---                           ΕΥΡΩΠΑΪΚΗ
                          ΕΠΙΤΡΟΠΗ
                                               Βρυξέλλες, 16.12.2019
                                               C(2019) 8837 final
                                               ANNEX 1
                                   ΠΑΡΑΡΤΗΜΑ
                                         του
            ΕΚΤΕΛΕΣΤΙΚΟΥ ΚΑΝΟΝΙΣΜΟΥ (ΕΕ) …/... ΤΗΣ ΕΠΙΤΡΟΠΗΣ
    για τον καθορισμό των λεπτομερών ρυθμίσεων και του περιεχομένου των εκθέσεων
   ποιότητας σύμφωνα με τον κανονισμό (ΕΕ) 2019/1700 του Ευρωπαϊκού Κοινοβουλίου
                                 και του Συμβουλίου
EL                                                                               EL
 ---pagebreak---                                          ΠΑΡΑΡΤΗΜΑ
                            Κριτήρια ποιότητας και στατιστικές έννοιες
      Η έκθεση ποιότητας θα πρέπει να περιλαμβάνει στοιχεία και μεταδεδομένα σχετικά με την
      ποιότητα σύμφωνα με τα ακόλουθα κριτήρια ποιότητας και τις ακόλουθες στατιστικές
      έννοιες.
      Αν μια συγκεκριμένη στατιστική έννοια δεν σχετίζεται με μια στατιστική πράξη, η εν λόγω
      έννοια θα πρέπει να παραμείνει στην έκθεση ποιότητας, συνοδευόμενη από τις λέξεις
      «Άνευ αντικειμένου».
   1.       ΕΠΙΚΟΙΝΩΝΙΑ
      Ατομικά ή θεσμικά σημεία επαφής για τα στοιχεία ή τα μεταδεδομένα,
      συμπεριλαμβανομένων πληροφοριών σχετικά με την πρόσβαση στα σημεία επαφής.
   2.       ΣΤΑΤΙΣΤΙΚΗ ΠΑΡΟΥΣΙΑΣΗ
      Περιγραφή των διαδιδόμενων στοιχείων, τα οποία μπορούν να παρουσιάζονται στους
      χρήστες ως πίνακες, γραφήματα ή χάρτες.
   2.1.     Περιγραφή των στοιχείων
           Περιγραφή των κύριων χαρακτηριστικών του συνόλου στοιχείων.
   2.2.     Συστήματα ταξινόμησης
           Κατά περίπτωση, ο κατάλογος ταξινομήσεων και κατανομών που χρησιμοποιούνται
           στα στοιχεία, καθώς και τυχόν αποκλίσεις από τα ευρωπαϊκά στατιστικά πρότυπα ή τα
           διεθνή πρότυπα.
   2.3.     Τομεακή κάλυψη
            Περιγραφή των κύριων θεμάτων που καλύπτονται από το σύνολο στοιχείων.
   2.4.     Στατιστικές έννοιες και ορισμοί, συμπεριλαμβανομένης της περιόδου αναφοράς
           Κατάλογος όλων των μεταβλητών που αποκλίνουν από τον τυπικό ορισμό, με
           αναφορά των χρησιμοποιούμενων εθνικών εννοιών και τυχόν διαφορών μεταξύ των
           εθνικών εννοιών και των αντίστοιχων συλλογών στοιχείων.
   2.5.     Στατιστικές μονάδες
           Περιγραφή των μονάδων παρατήρησης.
   2.6.     Στατιστικός πληθυσμός
           Περιγραφή του/των στατιστικού πληθυσμού-στόχου ή πληθυσμών-στόχων στον/στους
           οποίο/-ους αναφέρεται το σύνολο στοιχείων, δηλαδή του πληθυσμού για τον οποίο
           πρέπει να συγκεντρωθούν πληροφορίες.
EL                                              1                                             EL
 ---pagebreak---    2.6.1.  Μη καλυπτόμενος/-οι πληθυσμός/-οί
          Πληροφορίες σχετικά με τυχόν υποπληθυσμούς που δεν καλύπτονται από τη συλλογή
          στοιχείων (π.χ. αστέγους ή άτομα που ζουν σε ιδρύματα), συμπεριλαμβανομένων της
          περιγραφής κάθε τέτοιου πληθυσμού και της καλύτερης ποσοτικής εκτίμησής του.
   2.7.    Περιοχή αναφοράς
          Περιγραφή της γεωγραφικής περιοχής στην οποία αναφέρεται το στατιστικό
          φαινόμενο που μετράται: καλυπτόμενη γεωγραφική περιοχή και κατάλογος τυχόν
          εξαιρούμενων περιοχών.
   2.8.    Χρονική κάλυψη
          Περίοδοι ή χρονικά σημεία στα οποία αναφέρεται η παρατήρηση.
   3.      ΣΤΑΤΙΣΤΙΚΗ ΕΠΕΞΕΡΓΑΣΙΑ
      Πράξεις που εκτελούνται στα στοιχεία προκειμένου να προκύψουν νέες πληροφορίες
      σύμφωνα με δεδομένο σύνολο κανόνων.
   3.1.    Στοιχεία πηγής
          Περιγραφή της πηγής των πρωτογενών στατιστικών στοιχείων (π.χ. συνεντεύξεις,
          διοικητικά στοιχεία, τυχόν άλλες πηγές). Αν χρησιμοποιούνται διοικητικά μητρώα,
          αυτά θα πρέπει να περιγράφονται με σαφήνεια (πηγή, κύριος σκοπός, πιθανές
          ελλείψεις κ.λπ.)
   3.1.1.  Πλαίσιο δειγματοληψίας
          Περιγραφή των μεθόδων που χρησιμοποιούνται για την απόκτηση ή τη δημιουργία
          του πλαισίου δειγματοληψίας.
   3.1.2.  Σχεδιασμός δείγματος
          Περιγραφή των ακόλουθων πτυχών:
                Τύπος σχεδίου δειγματοληψίας (στρωματοποίηση,           πολλαπλά   στάδια,
                 ομαδοποίηση, ένα στάδιο, δύο στάδια)
                Κριτήρια στρωματοποίησης και υποστρωματοποίησης
                Μέγεθος δείγματος
   3.2.    Συχνότητα συλλογής στοιχείων
           Πληροφορίες σχετικά με τη συχνότητα με την οποία συλλέγεται ένα σύνολο
           στοιχείων.
   3.3.    Συλλογή στοιχείων
          Περιγραφή των μεθόδων που χρησιμοποιούνται για τη συλλογή στοιχείων (CAPI,
          CAWI, CATI κ.λπ.). Το εθνικό ερωτηματολόγιο που χρησιμοποιείται για τη συλλογή
          στοιχείων θα πρέπει να επισυναφθεί, μαζί με τη μετάφρασή του στα αγγλικά.
   3.4.    Επικύρωση στοιχείων
          Περιγραφή των διαδικασιών που χρησιμοποιούνται για τον έλεγχο και την επικύρωση
          των στοιχείων πηγής και των εκροών, καθώς και επεξήγηση του τρόπου με τον οποίο
EL                                             2                                            EL
 ---pagebreak---           παρακολουθούνται    και   χρησιμοποιούνται   τα   αποτελέσματα    των   εν   λόγω
          επικυρώσεων.
   3.5.     Κατάρτιση στοιχείων
          Περιγραφή της διαδικασίας κατάρτισης των στοιχείων (π.χ. επεξεργασία των
          στοιχείων, τεκμαρτή εκτίμηση, στάθμιση, προσαρμογή για μη απάντηση,
          βαθμονόμηση, χρησιμοποιούμενο πρότυπο κ.λπ.). Κάθε στάδιο στάθμισης θα πρέπει
          να περιγράφεται χωριστά: υπολογισμός συντελεστών στάθμισης του σχεδίου·
          προσαρμογή μη απάντησης (τρόπος διόρθωσης των συντελεστών στάθμισης του
          σχεδίου, λαμβανομένων υπόψη των διαφορών στα ποσοστά απάντησης)·
          βαθμονόμηση (επίπεδο και μεταβλητές που χρησιμοποιούνται για την προσαρμογή,
          εφαρμοζόμενη μέθοδος)· υπολογισμός τελικών συντελεστών στάθμισης.
   4.       ΔΙΑΧΕΙΡΙΣΗ ΤΗΣ ΠΟΙΟΤΗΤΑΣ
      Συστήματα και πλαίσια που υπάρχουν σε έναν οργανισμό για τη διαχείριση της ποιότητας
      των στατιστικών προϊόντων και διαδικασιών.
   4.1.     Διασφάλιση της ποιότητας
          Περιγραφή του πλαισίου διασφάλισης της ποιότητας και/ή του συστήματος
          διαχείρισης της ποιότητας (π.χ. EFQM, ISO 9000) που χρησιμοποιείται στον
          οργανισμό.
   4.2.     Αξιολόγηση της ποιότητας
          Περιγραφή της συνολικής ποιότητας των στατιστικών εκροών, στην οποία
          συνοψίζονται τα βασικά πλεονεκτήματα και τυχόν ποιοτικές ελλείψεις όσον αφορά τα
          τυπικά κριτήρια ποιότητας: καταλληλότητα, ακρίβεια, αξιοπιστία, έγκαιρη υποβολή,
          εμπρόθεσμη υποβολή, συγκρισιμότητα και συνοχή. Μπορούν να αναφέρονται τυχόν
          αντισταθμίσεις μεταξύ των πτυχών της ποιότητας και τυχόν προβλεπόμενων
          ποιοτικών βελτιώσεων.
   5.       ΚΑΤΑΛΛΗΛΟΤΗΤΑ
   5.1.     Ανάγκες των χρηστών
            Πληροφορίες (αν υπάρχουν) σχετικά με (τυχόν νέες) ανάγκες των χρηστών σε σχέση
            με τα συλλεγόμενα στοιχεία.
   5.2.     Ικανοποίηση των χρηστών
            Πληροφορίες (αν είναι διαθέσιμες) σχετικά με το επίπεδο ικανοποίησης των
            χρηστών των στοιχείων όσον αφορά τα στοιχεία που συλλέγονται και διατίθενται.
   5.3.     Πληρότητα
          Περιγραφή τυχόν μη συμμόρφωσης όσον αφορά μεταβλητές που δεν διαβιβάζονται.
EL                                            3                                             EL
 ---pagebreak---    6.      ΑΚΡΙΒΕΙΑ ΚΑΙ ΑΞΙΟΠΙΣΤΙΑ
   6.1.    Συνολική ακρίβεια
          Περίληψη των διαφόρων στοιχείων μιας αξιολόγησης της ακρίβειας, η οποία
          συνδέεται με δεδομένο σύνολο στοιχείων ή τομέα:
               Περιγραφή των βασικών πηγών τυχαίων και συστηματικών σφαλμάτων στις
                στατιστικές εκροές, με συνοπτική αξιολόγηση όλων των σφαλμάτων και με
                ιδιαίτερη έμφαση στις επιπτώσεις στις βασικές εκτιμήσεις.
               Κατά περίπτωση, πτυχές αναθεώρησης των στοιχείων.
   6.2.    Σφάλμα δειγματοληψίας
               Περιγραφή της μεθοδολογίας για τον υπολογισμό των εκτιμήσεων ακρίβειας.
               Μέτρα ακρίβειας των εκτιμήσεων σύμφωνα με τις τεχνικές προδιαγραφές των
                επιμέρους συνόλων στοιχείων.
               Συνήθη σφάλματα σε εθνικό και, όπου απαιτείται, σε περιφερειακό επίπεδο
                (NUTS 2) για τους κύριους δείκτες, όπως αναφέρεται στο παράρτημα II του
                κανονισμού (ΕΕ) 2019/1700.
   6.3.    Μη δειγματοληπτικό σφάλμα
   6.3.1.  Σφάλμα κάλυψης
   Περιγραφή της απόκλισης μεταξύ του πληθυσμού-πλαισίου και του πληθυσμού-στόχου.
               Συχνότητα και χρονοδιάγραμμα των επικαιροποιήσεων του πλαισίου.
               Σφάλματα οφειλόμενα σε ανακολουθίες μεταξύ του πλαισίου δειγματοληψίας,
                αφενός, και του πληθυσμού-στόχου και των υποπληθυσμών-στόχων
                (υπερκάλυψη, πλημμελής κάλυψη, εσφαλμένες ταξινομήσεις), αφετέρου.
   6.3.2.  Σφάλμα μέτρησης
   Περιγραφή των σφαλμάτων που εμφανίζονται κατά τη συλλογή στοιχείων, με αποτέλεσμα οι
   καταγραφόμενες τιμές των μεταβλητών να διαφέρουν από τις πραγματικές τιμές.
               Περιγραφή των προσπαθειών που καταβάλλονται στο πλαίσιο του σχεδιασμού
                και των δοκιμών του ερωτηματολογίου (συμπεριλαμβανομένης της
                αντιμετώπισης σφαλμάτων που προκύπτουν από τη συλλογή στοιχείων
                πολλαπλών τρόπων και/ή πολλαπλών πηγών).
               Περιγραφή της κατάρτισης του διενεργούντος τη συνέντευξη.
               Ποσοστά συνεντεύξεων μέσω πληρεξουσίου.
   6.3.3.  Σφάλμα μη απάντησης
   Περιγραφή/προσδιορισμός:
               των διαθέσιμων χαρακτηριστικών των μη απαντώντων·
               των ποσοστών απάντησης σε επίπεδο μονάδας και σημείου·
               των ποσοστών υποκατάστασης·
               του μεγέθους μεικτού δείγματος (μεγέθους αρχικού δείγματος), του αριθμού
                επιλέξιμων     μονάδων     και    του    μεγέθους     καθαρού  δείγματος,
EL                                             4                                          EL
 ---pagebreak---                  συμπεριλαμβανομένων των μονάδων υποκατάστασης (μεγέθους επιτευχθέντος
                 δείγματος).
   6.3.4.  Σφάλμα επεξεργασίας
   Περιγραφή τυχόν σφάλματος κατά την επεξεργασία και επίπτωσή του στα τελικά
   αποτελέσματα της συλλογής στοιχείων, που οφείλεται στην εσφαλμένη εφαρμογή των ορθά
   σχεδιασμένων μεθόδων εφαρμογής.
                Περιγραφή των ποιοτικών ελέγχων και της διαδικασίας επεξεργασίας των
                 στοιχείων.
                Περιγραφή των διαδικασιών τεκμαρτής εκτίμησης.
                Ποσοστά τεκμαρτής εκτίμησης.
   6.3.5.  Σφάλμα υπόθεσης μοντέλου
   Κατά περίπτωση: περιγραφή του σφάλματος που προκύπτει από τα κατά τομέα μοντέλα που
   απαιτούνται για τον καθορισμό του στόχου της εκτίμησης.
   6.4.    Εποχική προσαρμογή (κατά περίπτωση)
          Περιγραφή των χρησιμοποιούμενων στατιστικών τεχνικών για την απομάκρυνση των
          εποχικών επιδράσεων που επηρεάζουν μια σειρά στοιχείων.
   6.5.    Αναθεώρηση στοιχείων — πολιτική
          Περιγραφή της πολιτικής που αποσκοπεί στη διασφάλιση της διαφάνειας των
          διαβιβαζόμενων στοιχείων, με την αναθεώρηση των προκαταρκτικών στοιχείων μετά
          την κατάρτιση.
   6.6.    Αναθεώρηση στοιχείων — πρακτική
          Πληροφορίες σχετικά με την πρακτική της αναθεώρησης των στοιχείων.
   7.      ΕΓΚΑΙΡΗ ΚΑΙ ΕΜΠΡΟΘΕΣΜΗ ΥΠΟΒΟΛΗ
   Πληροφορίες σχετικά με:
                την ημερομηνία διάδοσης των εθνικών αποτελεσμάτων·
                τον αριθμό ημερών μεταξύ του τέλους της επιτόπιας έρευνας και της πρώτης
                 πλήρως επικυρωμένης υποβολής στοιχείων στην Επιτροπή (Eurostat)·
                την ημερομηνία της πρώτης πλήρους υποβολής στοιχείων στην Επιτροπή
                 (Eurostat). Αν η υποβολή των στοιχείων δεν τηρεί την προθεσμία που ορίζεται
                 στον κανονισμό (ΕΕ) 2019/1700, θα πρέπει να αναφέρεται ο λόγος της
                 καθυστέρησης.
   8.      ΣΥΝΟΧΗ ΚΑΙ ΣΥΓΚΡΙΣΙΜΟΤΗΤΑ
   Περιγραφή του τρόπου με τον οποίο έχουν ικανοποιηθεί οι απαιτήσεις που έχουν θεσπιστεί
   στον συγκεκριμένο τομέα, συμπεριλαμβανομένων, κατά περίπτωση, των επιπτώσεων τυχόν
   παρεκκλίσεων από το ερωτηματολόγιο και τους ορισμούς.
EL                                             5                                             EL
 ---pagebreak---    8.1.    Συγκρισιμότητα - γεωγραφική
          Περιγραφή τυχόν προβλημάτων συγκρισιμότητας μεταξύ των διαφόρων περιφερειών
          της χώρας.
   8.2.    Συγκρισιμότητα σε διαχρονικό επίπεδο
          Πληροφορίες       σχετικά     με    τη    διάρκεια   συγκρίσιμων     χρονοσειρών,
          συμπεριλαμβανομένων των ετών κατά τα οποία σημειώθηκαν τυχόν διακοπές στις
          σειρές, και τους λόγους για τους οποίους σημειώθηκαν οι εν λόγω διακοπές.
   8.3.    Συνοχή — διατομεακή
          Σύγκριση με εξωτερικές πηγές για όλες τις σχετικές μεταβλητές, εφόσον τα
          ενδιαφερόμενα κράτη μέλη θεωρούν ότι τα εν λόγω εξωτερικά στοιχεία είναι επαρκώς
          αξιόπιστα.
   8.4.    Συνοχή — υποετήσιες και ετήσιες στατιστικές
          Κατά περίπτωση.
   8.5.    Συνοχή — Εθνικοί λογαριασμοί
          Κατά περίπτωση.
   8.6.    Συνοχή — εσωτερική
          Πληροφορίες για τυχόν έλλειψη συνοχής στο αποτέλεσμα της στατιστικής
          επεξεργασίας.
   9.      ΠΡΟΣΒΑΣΙΜΟΤΗΤΑ ΚΑΙ ΣΑΦΗΝΕΙΑ
   Πληροφορίες σχετικά:
                με τους μορφότυπους διάδοσης.
                με την τεκμηρίωση όσον αφορά τη μεθοδολογία και την ποιότητα.
   10.     ΔΑΠΑΝΕΣ ΚΑΙ ΦΟΡΤΟΣ
   Φόρτος για τους ερωτώμενους και, αν υπάρχει, κόστος που συνδέεται με τη συλλογή και την
   παραγωγή του στατιστικού προϊόντος. Θα πρέπει να αναφέρεται η μέση διάρκεια των
   συνεντεύξεων των νοικοκυριών. Αν είναι εφικτό και σκόπιμο, η διάρκεια των συνεντεύξεων
   των νοικοκυριών θα πρέπει να αναφέρεται κατά τρόπο συλλογής των στοιχείων.
   11.     ΣΤΑΤΙΣΤΙΚΟ ΑΠΟΡΡΗΤΟ
   Οι πληροφορίες σχετικά με την κυριότητα των στοιχείων, που καθορίζουν τον βαθμό στον
   οποίο η άνευ αδείας δημοσιοποίησή τους θα μπορούσε να θέσει σε κίνδυνο ή να βλάψει τα
   συμφέροντα της πηγής ή άλλων σχετικών μερών.
                Πολιτική εμπιστευτικότητας — περιγραφή τυχόν διατάξεων επιπλέον της
                 ευρωπαϊκής νομοθεσίας που σχετίζονται με το στατιστικό απόρρητο που
                 εφαρμόζεται στα στοιχεία.
EL                                               6                                          EL
 ---pagebreak---              Στατιστικό απόρρητο — επεξεργασία των στοιχείων: γενική περιγραφή των
              κανόνων που εφαρμόζονται στην επεξεργασία μικροδεδομένων και
              μακροδεδομένων (συμπεριλαμβανομένων των πινακοποιημένων στοιχείων) σε
              σχέση με το στατιστικό απόρρητο.
   12.    ΠΑΡΑΤΗΡΗΣΗ
     Συμπληρωματικό περιγραφικό κείμενο που μπορεί να περιληφθεί στην έκθεση ποιότητας.
EL                                          7                                           EL